als_Latn dik_Latn sag_Latn
RENEA dhe FNSH aksion në Lazarat
Gjirokastër Forcat e Ndërhyrjes së Shpejtë dhe ato RENEA i janë rikthyer aksioneve në fshatin Lazarat, tashmë kur pritet të nisë mbjellja e kanabisit.
Por, aksioni nisi mbrëmjen e shkuar edhe pasi katër persona nga ky fshat kanë qëlluar me armë në drejtim të policisë, duke mos ndaluar në thirrjet e këtyre të fundit në një postbllok.
“Katër personat e armatosur udhëtonin me automjet Mitsubishi me targa fallco janë përplasur me armë me forcat e policisë të komisariatit të Gjirokastrës të cilët ishin duke patrulluar në lagjet e fshatit”, informon policia e Gjirokastrës në orën 22:25.
“Patrulla e policisë i ka dhënë shenjën të ndalojë por automjeti nuk ka ndaluar. Policia është vënë në ndjekje të tyre, kur personat që ndodheshin në automjet kanë hapur zjarr në drejtim të forcave të policisë. Më pas kanë braktisur mjetin dhe janë futur në brendësi të fshatit”, thuhet më tej.
“Në këto momente po krihen të gjitha lagjet e fshatit Lazarat nga RENEA e FNSh forcat e Drejtorisë Gjirokastër për kapjen e katër personave të cilët janë të identifikuar nga ana jonë”, informon policia. /Start/
als_Latn als_Latn als_Latn als_Latn als_Latn als_Latn